Pekka Rautakallio, 1979
Pekka Rautakallio Porin Ässien aikaan
**Pekka Olavi "Rocky" Rautakallio** (s. 25. heinäkuuta 1953 Pori) on suomalainen jääkiekkoilija ja jääkiekkovalmentaja, joka oli pelipaikaltaan puolustaja. Hyvänä luistelijana ja erinomaisena laukojana tunnettu Rautakallio oli yksi parhaista suomalaisista jääkiekkoilijoista 1970-luvun lopussa ja 1980-luvun alussa. Hän oli ensimmäinen suomalainen pelaaja, joka pelasi NHL:n tähdistöottelussa (1982). Vuosittain jääkiekon SM-liigan parhaalle puolustajalle jaettava palkinto on nimetty hänen mukaansa. 

Suomessa hän pelasi Ässissä vuosina 1968–1975 ja 1977–1979 sekä HIFK:ssa vuosina 1982–1987. Hän voitti Suomen-mestaruuden kolme kertaa vuosina 1971, 1978 ja 1983. Ässät on jäädyttänyt numeron 5, jolla Rautakallio pelasi. Pohjois-Amerikassa Pekka Rautakallio pelasi WHA:n Phoenix Roadrunnersissa sekä NHL:n Atlanta Flamesissa ja Calgary Flamesissa. Maajoukkuetasolla Rautakallio pelasi 165 maaottelua seitsemissä jääkiekon maailmanmestaruuskisoissa. 

Pelaajauransa jälkeen Rautakallio on toiminut päävalmentajana Sveitsissä, Suomessa ja Latviassa.

Ura pelaajana
-------------

Rautakallio pelasi SM-sarjassa Porin Ässien riveissä vuodet 1968–1975 ja voitti Suomen-mestaruuden vuonna 1971. Vuonna 1975 hän lähti Pohjois-Amerikkaan, WHA:n Phoenix Roadrunnersiin, jossa pelasi vuoteen 1977 saakka. Rautakallio palasi Ässiin vuosiksi 1977–1979 ja voitti toisen Suomen-mestaruutensa vuonna 1978.

Rautakallio lähti vuonna 1979 toistamiseen Pohjois-Amerikkaan, tällä kertaa NHL:n Atlanta Flamesiin, joka muutti Calgaryyn vuonna 1980. Vuonna 1982 hän palasi Suomeen ja edusti HIFK:ta vuoteen 1987 saakka voittaen kolmannen Suomen-mestaruutensa vuonna 1983. Uransa viimeiset vuodet 1987–1989 Rautakallio pelasi Sveitsin B-liigan SC Rapperswil-Jonassa.

Rautakallio edusti Suomea maailmanmestaruuskisoissa vuosina 1972, 1973, 1975, 1977, 1978, 1979 ja 1983. Hän pelasi myös Kanada-cupissa vuosina 1976 ja 1981.

Ura valmentajana
----------------

Ensimmäisen tuntuman valmentamiseen Rautakallio sai syksyllä 1990 ryhtyessään Kiekko-Espoon B-junioreiden valmentajaksi. Tämä pesti kesti vain vuoden verran. Kaudella 1993–1994 Rautakallio nosti valmentamansa sveitsiläisen Rapperswill-Jonan pääsarjatasolle NLA-liigaan. Tämän jälkeen hän valmensi seuraa vielä seuraavatkin neljä kautta. 

Kaudelle 1998–1999 Rautakallio nimettiin Espoon Bluesin päävalmentajaksi, mutta pesti päättyi ennenaikaisesti irtisanomiseen jo 28. marraskuuta.

Seuraavaksi kaudeksi Rautakallio palasi Sveitsiin, ensiksi kahdeksi vuodeksi Bernin päävalmentajaksi ja tämän jälkeen kahdeksi vuodeksi Zürichiin. Neljän vuoden Sveitsin rupeaman jälkeen Rautakallio kutsuttiin takaisin Espoo Bluesiin korvaamaan potkut saanut Hannu Virta joukkueen päävalmentajana.

Kaudelle 2005–2006 Rautakallio palasi jälleen Sveitsiin, HC Ambri-Piottan päävalmentajaksi. Kaksivuotinen pesti päättyi irtisanomiseen jälkimmäisen kauden puolivälissä ja hänet korvasi kanadalainen, myös pitkään Sveitsissä valmentanut Larry Huras

Tämän jälkeen Rautakallio piti kaksi vuotta taukoa valmentamisesta, kunnes tarttui tilaisuuteen ryhtyä kasvattajaseuransa Ässien valmentajaksi tuomaan ryhtiä ja kokemusta joukkueen tekemiseen muutaman vuoden rämpimisen jälkeen. Porissa Rautakallio viihtyi sillä erää kaksi kautta ennen kuin luovutti vetovastuun kakkosvalmentajalleen Karri Kivelle siirtyen itse uusien haasteiden pariin. Huhtikuussa 2011 hänet valittiin KHL:n Riian Dinamon päävalmentajaksi. Rautakallion alaisuudessa Dinamo selviytyi ensimmäisellä kaudella konferenssin puolivälieriin. Toinen kausi päättyi kuitenkin kesken ja Rautakallio irtisanottiin tehtävästään 5. marraskuuta 2012 Dinamon ollessa KHL:n läntisen konferenssin viimeisenä.

KHL-jakson jälkeen Rautakallio piti jälleen hetken aikaa taukoa valmentamisesta kunnes kutsuttiin jälleen Poriin kaksivuotisella sopimuksella korvaamaan potkut saanut Pekka Virta. Rautakallio itse sai potkut Ässistä 10. helmikuuta 2016.

Muuta
-----

Rautakallio on nuorin SM-sarjan aikana maalin tehnyt pelaaja. Hän oli 4. maaliskuuta 1969 avausmaalinsa tehdessään 15 vuoden, seitsemän kuukauden ja seitsemän vuorokauden ikäinen.

Suomen Jääkiekkomuseo on aateloinut Rautakallion Suomen Jääkiekkoleijonaksi numerolla 91. Hänen mukaansa on nimetty vuosittain SM-liigan parhaalle puolustajalle myönnettävä Pekka Rautakallio -palkinto.

Jääkiekon ohella Rautakallio pelasi myös jalkapalloa Musan Salamassa ja Porin Ässien jalkapallojoukkueessa.

Ässissä vuosina 1979–1987 pelannut Pentti Rautakallio oli Pekka Rautakallion nuorempi veli.

Saavutukset ja palkinnot
------------------------

* SM-kulta: 1971, 1978, 1983
* SM-hopea: 1979
* SM-liigan tähdistökentällinen: 1975, 1978, 1979, 1983, 1986
* Pekka Rautakallio -palkinto: 1978, 1979, 1986
* NHL:n tähdistöottelu: 1982
* Suomen Jääkiekkoleijona #91: 1993
* Matti Keinonen -palkinto: 1978
* Vuoden jääkiekkoilija: 1979
* SM-liiga-puolustajien yhden kauden piste-ennätys (53)

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 1968–1969 | Ässät | SMS | 10 | 2 | 1 | 3 | 0 |  |  |  |  |  |  |  |  |  |  |  |  |  |  |  |  |  |
| 1969–1970 | Ässät | SMS | 22 | 9 | 2 | 11 | 2 |  |  |  |  |  |  |  |  |  |  |  |  |  |  |  |  |  |
| 1970–1971 | Ässät | SMS | 31 | 6 | 5 | 11 | 18 | – | – | – | – | – | Kanada-malja |  |  |  |  |  |  |  |  |  |  |
| 1971–1972 | Ässät | SMS | 32 | 10 | 8 | 18 | 14 | – | – | – | – | – |  |  |  |  |  |  | MM | 4 | 0 | 0 | 0 | 0 |
| 1972–1973 | Ässät | SMS | 34 | 23 | 12 | 35 | 21 | – | – | – | – | – |  |  |  |  |  |  | MM | 7 | 0 | 0 | 0 | 4 |
| 1973–1974 | Ässät | SMS | 32 | 9 | 12 | 21 | 8 |  |  |  |  |  |  |  |  |  |  |  |  |  |  |  |  |  |
| 1974–1975 | Ässät | SMS | 36 | 9 | 13 | 22 | 19 | – | – | – | – | – | Ykköstähdistö |  |  |  |  |  | MM | 10 | 0 | 3 | 3 | 0 |
| 1975–1976 | Phoenix Roadrunners | WHA | 73 | 11 | 39 | 50 | 8 | 5 | 0 | 2 | 2 | 0 |  |  |  |  |  |  |  |  |  |  |  |  |
| 1976–1977 | Phoenix Roadrunners | WHA | 78 | 4 | 31 | 35 | 8 | – | – | – | – | – |  |  |  |  |  |  | KC | 5 | 2 | 2 | 4 | 2 |
|  |  |  |  |  |  |  |  |  |  |  |  |  |  |  |  |  |  |  | MM | 10 | 3 | 4 | 7 | 2 |
| 1977–1978 | Ässät | SML | 36 | 16 | 21 | 37 | 16 | 9 | 5 | 4 | 9 | 0 | Kanada-malja | Ykköstähdistö |  |  |  |  | MM | 10 | 4 | 3 | 7 | 2 |
| 1978–1979 | Ässät | SML | 36 | 25 | 28 | 53 | 26 | 8 | 5 | 9 | 14 | 2 | Ykköstähdistö |  |  |  |  |  | MM | 7 | 2 | 1 | 3 | 2 |
| 1979–1980 | Atlanta Flames | NHL | 79 | 5 | 25 | 30 | 18 | 4 | 0 | 1 | 1 | 2 |  |  |  |  |  |  |  |  |  |  |  |  |
| 1980–1981 | Calgary Flames | NHL | 76 | 11 | 45 | 56 | 64 | 16 | 2 | 4 | 6 | 6 |  |  |  |  |  |  |  |  |  |  |  |  |
| 1981–1982 | Calgary Flames | NHL | 80 | 17 | 51 | 68 | 40 | 3 | 0 | 0 | 0 | 0 |  |  |  |  |  |  | KC | 5 | 0 | 1 | 1 | 2 |
| 1982–1983 | HIFK | SML | 36 | 16 | 16 | 32 | 16 | 9 | 6 | 4 | 10 | 10 | Kanada-malja | Ykköstähdistö |  |  |  |  | MM | 10 | 1 | 7 | 8 | 0 |
| 1983–1984 | HIFK | SML | 33 | 9 | 21 | 30 | 10 | 2 | 0 | 2 | 2 | 0 |  |  |  |  |  |  |  |  |  |  |  |  |
| 1984–1985 | HIFK | SML | 29 | 12 | 18 | 30 | 18 |  |  |  |  |  |  |  |  |  |  |  |  |  |  |  |  |  |
| 1985–1986 | HIFK | SML | 34 | 13 | 23 | 36 | 8 | 10 | 3 | 0 | 3 | 10 | Ykköstähdistö |  |  |  |  |  |  |  |  |  |  |  |
| 1986–1987 | HIFK | SML | 42 | 15 | 25 | 40 | 10 | 5 | 5 | 1 | 6 | 5 |  |  |  |  |  |  |  |  |  |  |  |  |
| 1987–1988 | SC Rapperswil-Jona | NLB | 33 | 19 | 14 | 33 | 18 | 3 | 1 | 1 | 2 | 0 |  |  |  |  |  |  |  |  |  |  |  |  |
| 1988–1989 | SC Rapperswil-Jona | NLB | 12 | 1 | 4 | 5 | 0 | 1 | 0 | 0 | 0 | 0 |  |  |  |  |  |  |  |  |  |  |  |  |
| 14 kautta | yhteensä | SMS/SML | 443 | 174 | 205 | 379 | 186 | 43 | 24 | 20 | 44 | 27 |
| 2 kautta | yhteensä | WHA | 151 | 15 | 70 | 85 | 16 | 5 | 0 | 2 | 2 | 0 |
| 3 kautta | yhteensä | NHL | 235 | 33 | 121 | 154 | 122 | 23 | 2 | 5 | 7 | 8 |

Lähteet
-------

* Pekka Rautakallio The Internet Hockey Databasessa (englanniksi)
* Pekka Rautakallio Eurohockey-sivustolla (englanniksi)
* Pekka Rautakallio Legends of Hockey -sivustolla (englanniksi)
* Pekka Rautakallio *Elite Prospects*. Everysport Media Group AB.  (englanniksi)

### Viitteet

1. ↑  Arrape Oy - Y-tunnus: 2091363-2 - Yritystiedot, taloustiedot, päättäjät & hallituksen jäsenet *www.finder.fi*.  Arkistoitu 28.11.2018. Viitattu 28.11.2018.
2. ↑  Larry Huras sostituisce Pekka Rautakallio *Hockeytime.net*.  15.11.2006. HOCKEY CLUB AMBRI PIOTTA SA. Viitattu 22.5.2015. (italiaksi)
3. ↑   Laine, Sami: Suomalaisluotsille potkut KHL:stä *Yle.fi*.  5.11.2012. Yle. Viitattu 6.11.2012.
4. ↑  PEKKA RAUTAKALLIO PALAA ÄSSIIN  12.2.2014. HC Ässät Oy. Viitattu 22.5.2015.
5. ↑  Rantanen, Vesa: Kommentti: Pekka Rautakallion potkujen taustalla oli vastenmielinen tapahtumaketju *Iltasanomat.fi*.  10.2.2016.  Arkistoitu 11.2.2016. Viitattu 11.2.2016.
6. ↑  Aleksi Saarela toiseksi nuorin maalari SM-liigassa *sm-liiga.fi*.  19.2.2013. Jääkiekon SM-liiga.  Arkistoitu 24.2.2013. Viitattu 22.2.2013.
7. ↑  Sami Vatanen jälleen ennätysvauhdissa *sm-liiga.fi*.  22.11.2010. Jääkiekon SM-liiga.  Arkistoitu 25.11.2010. Viitattu 28.4.2011.

Aiheesta muualla
----------------

* Rautakallion tiedot Jääkiekkomuseon sivulla
* Pekka Rautakallio nhlfinns.net

|  |  |  |
| --- | --- | --- |
| Edeltäjä:**Juhani Tamminen** | **Suomen kapteeni jääkiekon MM-kilpailuissa**1983 | Seuraaja:**Anssi Melametsä** |

|  |  |  |
| --- | --- | --- |
| Edeltäjä:**–** | **Matti Keinonen -palkinnon voittaja**1978 | Seuraaja:**Antero Lehtonen** |

|  |  |  |
| --- | --- | --- |
| Edeltäjä:**–Tapio Levo** | **Pekka Rautakallio -palkinnon voittaja**1978–19791986 | Seuraaja:**Reijo RuotsalainenHannu Virta** |

|  |  |  |
| --- | --- | --- |
| Edeltäjä:**Bernie Johnston** | **SC Rapperswil-Jonan päävalmentaja**1993–1998 | Seuraaja:**Mark McGregor** |

|  |  |  |
| --- | --- | --- |
| Edeltäjä:**Hannu SaintulaHannu Virta** | **Bluesin päävalmentaja**19982004–2005 | Seuraaja:**Hannu SaintulaKari Heikkilä** |

|  |  |  |
| --- | --- | --- |
| Edeltäjä:**Larry Huras** | **ZSC Lionsin päävalmentaja**2001–2003 | Seuraaja:**Christian Weber** |

|  |  |  |
| --- | --- | --- |
| Edeltäjä:**Serge Pelletier** | **HC Ambri-Piottan päävalmentaja**2005–2007 | Seuraaja:**Larry Huras** |

|  |  |  |
| --- | --- | --- |
| Edeltäjä:**Alpo SuhonenPekka Virta** | **Ässien päävalmentaja**2009–2011  2014–2016 | Seuraaja:**Karri KiviJyrki Aho** |

|  |  |  |
| --- | --- | --- |
| Edeltäjä:**Julius Supler** | **Dinamo Rigan päävalmentaja**2011–2013 | Seuraaja:**Artis Abols** |